**NOORTE MÕTLUSLAAGRI KODUKORRAEESKIRI**

Laagri kodukorraeeskirjad on kehtestatud laagri korraldaja Eesti Theravaada Sangha poolt ning on kohustuslikuks järgimiseks kõikidele laagri territooriumil (st maja juurde kuuluval kinnistul) viibijatele.

1. **Osaleja on kohustatud:**
   1. Täitma laagri kodukorraeeskirja ja järgima päevakava.
   2. Käituma sõbralikult ning järgima üldtunnustatud kõlblusnorme ning mitte segama teisi.
   3. Hoidma majas ja looduskaitsealal puhtust ning panema prügi üksnes selleks ettenähtud kohtadesse.
   4. Alluma korraldajate ja vabatahtlike seaduslikele korraldustele.
   5. Laagri territooriumilt tohib väljuda ainult laagri korraldaja loal, andes eelnevalt teada oma orienteeruva laagrisse tagasisaabumise aja.
   6. Laagri töötajatel on õigus teostada laagris osalejate ja nende valduses olevate esemete (sh kottide, taskute sisu jms) turvakontrolli. Turvakontrollist keeldujaid laagrisse ei lubata.
   7. Hoidma oma isiklikke esemeid korras ja ainult selleks ettenähtud kohas.
2. **Laagri territooriumil on keelatud:**
   1. Suitsetamine, alkohoolsete, narkootiliste või muude psühhotroopsete ja/või teadvust hägustavate ainete omamine ja tarbimine.
   2. Mistahes relvad, noad, pürotehnika või muud ohtlikud esemed.
   3. Kaklemine, kehavigastuste tekitamine, varastamine jm.
3. **Korra rikkumine**
   1. Korraldajal on õigus saata koju enne laagri lõppemist noored, kes rikuvad korda, sh on joobetunnustega, kaklevad, vandaalitsevad, tekitavad kehavigastusi, varastavad, astuvad seksuaalvahekorda või omavad (tarvitavad, jagavad, müüvad) narkootilisi või psühhotroopseid aineid.
   2. Laagri kodukorrast mittekinnipidamisel võetakse ühendust noore vanema või hooldajaga ning vajadusel saadetakse noor enne laagrivahetuse lõppu koju.
4. **Osaleja/külalise õigused:**
   1. Osaleda kõikides päevakavas toodud tegevustes ja nautida laagris viibimist.
   2. Pöörduda probleemide lahendamiseks korraldava personali poole.
5. **Üldised reeglid**
   1. Laagrisse saabumine ja lahkumine toimub saatja/vabatahtliku poolt koostatud nimekirja alusel.
   2. Laagri territooriumil valitseb öörahu õhtul kella 23.00st hommikul 08.00ni. Öörahu tähendab seda, et need, kes tahavad magada, peavad sel ajal magada saama. Öörahu ajal on keelatud majas ööbijatel liikuda väljaspool maja.
   3. Ravimite kasutamise vajadus peab kajastuma lapsevanema allkirjaga kinnitatud osalejakaardil.
   4. Iga osaleja peab täitma laagri personali korraldusi ja järgima laagris kehtestatud reegleid.
   5. Lõket tohib laagrialal teha ainult selleks ettenähtud kohtades viibides koos laagri personali ja/või vabatahtlikuga ning järgides kõiki ohutusnõudeid. Iga lõkkeaseme juures peab olema ämber veega (tulekustuti, kustutustekk).
   6. Ujumine toimub laagri ajal ainult selleks ettenähtud kohas ja ujuma võib minna ainult laagri personali ja/või vabatahtliku juuresolekul.
   7. Osalejatel on soovitatav mitte kaasa tuua ega hoiustada kergesti riknevat toitu.
   8. Keelatud on naabrite ja teiste saarelanike segamine, nende maal viibimine või vara rikkumine.
   9. Elektroonikaseadmete laadimiskohta osalejatele laagris ette nähtud ei ole. Soovitame elektroonilisi seadmed (fotoaparaat, mobiiltelefon, mp3-mängija jne) anda hoiule kasvataja kätte ning leppida temaga eelnevalt kokku nende asjade kasutamise kord; juhul, kui laagripoolseid soovitusi ei järgita, laager kadunud asjade eest endale vastutust ei võta.
   10. Peale söömist toob iga noor toidunõud ise ära, peseb puhtaks ja asetab kuivama.
   11. Külaliste kutsumine laagri territooriumile juhataja loata ei ole lubatud. Noore külastamisel tuleb külalisel end registreerida, teavitades oma tulekust laagri juhatajat.
   12. Noor annab koheselt personalile teada, kui märkab kõrvalisi isikuid territooriumil.

Kinnitanud  
Eesti Theravaada Sangha juhatus  
21. juulil, 2017